《上游参预寿二首》
宋代·程公许

并生覆载间，肖翘无小大。
阴阳所发舒，荣瘁各变态。
若为寿命所，劂有松柏桧。
郁郁被涧阿，童童状车盖。
神明扶正直，霜雪表坚耐。
岂不愿拥肿，而使匠石爱。
大厦须柱撑，宁免万牛载。
一柱屹擎天，群生此依赖。
尚念楹桷材，无可柞棫拔。
风雨任震凌，安宅遍宇内。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。